《祝英台近·柳烟浓，花》
宋代·王嵎

柳烟浓，花露重，合是醉时候。楼倚花梢，长记小垂手。谁教钗燕轻分，镜鸾慵舞，是孤负、几番春昼。自别后。闻道花底花前，多是两眉皱。又说新来，比似旧时瘦。须知两意长存，相逢终有。莫谩被、春光僝僽。

作者简介：[约公元一一八九年前后在世]字季夷，号贵英，北海人。生卒年均不详，约宋孝宗淳熙末前后在世。寓居吴兴，陆游与之厚善。工诗词，有北海集二卷，《文献通考》传于世。